จริงๆแล้วตั้งใจมาทานที่ Vanilla Baked Shop เพราะได้ Voucher The Ring มาจากวงในนี่แหละ แต่หิวอยากทานข้าวก่อนเลยมานั่งทานที่ฝั่ง Cafe' 

ไม่ค่อยประทับใจตั้งแต่เมนูเลย ไม่มีรูป ไม่มีคำอธิบายอะไร ชื่ออาหารภาษาไทย ภาษาอังกฤษแล้วก็ราคา ลืมถ่ายรูปมาให้ดู อยากบอกว่าวันนี้พาพ่อไปทาน กะให้ประทับใจ ลูกพามาทานร้านดีๆหน่อย แต่มาถึง พ่อบอกไม่รู้จะสั่งอะไร หน้าตาอาหารไม่มีไรให้ดูเลย

เราเลยสั่งสปาเก็ตตี้ขาหมูกรอบ ยำแซลมอน ส่วนพ่อกะน้องๆสั่งข้าวหน้าไข่นุ่มหน้าต่างๆ อาหารมาช้าหน่อย อาจเป็นเพราะเราไปช่วงเที่ยง อาหารหน้าตาดีทุกอย่าง แต่รสชาติอ่อนๆ จืดๆไปหมดทุกอย่าง ตอนแรกคิดว่าคงเป็นเพราะเราเป็นคนชอบอาหารรสชาติเข้มข้นด้วย เราก็เลยไม่โอเคกับรสชาติอาหารประมาณนี้ แต่น้องชายเราซึ่งเป็นคนทานง่ายมาก อะไรเค้าก็ทานได้ทุกอย่าง แต่วันนี้เค้าบอกจืดๆ ไม่อร่อย สำหรับเราก็เลยคิดว่าให้แค่2ดาวพอ รสชาติไม่ถูกปากเลยจริงๆ